

ԵՐԵՎԱՆԻ ՔԱՂԱՔԱՊԵՏ

ՀՀ> 0015, ք. Երևան, Արգիշաիի 1, հեռ. (+374 11) 514 200, ֆաքս (+374 11) 514 004, էլ.փոստ՝ րո37օր@78ր673ո.տռւ

« ճճԼ » 2022թ.

**ՀՀ ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱԿԱՌՈԻՑՎԱԾՔՆԵՐԻ ՆԱԽԱՐԱՐ ՊԱՐՈՆ ԳՆԵԼ ՍԱՆՈՍՅԱՆԻՆ**

Հարգելխ պարոն Սանոսյան,

Հիմք ընդունելով ՀՀ կառավարության 2021 թվականի փետրվարի 2-ի «Հայաստանի Հանրապետության կառավարության աշխատակարգը հաստատելու մասին» թիվ 252-Լ որոշմամբ հաստատված հավելվածի 14-րդ կետը կից ներկայացվում է «Վարչական իրավախախտումների վերաբերյալ Հայաստանի Հանրապետության օրենսգրքում լրացումներ կատարելու մասին» օրենքի նախագծի փաթեթը՝ ՀՀ կառավարության քննարկմանը ներկայացնելու համար։

ՀԱՐԳԱՆՔՈՎ՝

ՀՐԱՉՅԱ ՍԱՐԳՍՅԱՆ

Առդիր՝ « 4 «թերթ։

Իրավաբանական վարչություն

Կաւո՝ Տ.Մարգարյան,Կ.Դանիելյան, հեռ. 011-514-175

ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՕՐԵՆՔԸ

ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԻ ՎԵՐԱԲԵՐՅԱԼ ՀԱՅԱՍՏԱՆԻ
ՀԱՆՐԱՊԵՏՈՒԹՅԱՆ ՕՐԵՆՍԳՐՔՈՒՄ ԼՐԱՑՈՒՄՆԵՐ

ԿԱՏԱՐԵԼՈՒ ՄԱՍԻՆ

**Հոդված 1.** Վարչական իրավախախտումների վերաբերյալ Հայաստանի Հանրապետության 1985 թվականի դեկտեմբերի 6-ի օրենսգրքի (այսուհետ՝ Օրենսգիրք) 154.1-ին հոդվածի 1-ին և 2-րդ մասերը «չափով։» բառից հետո լրացնել նոր նախադասությամբ հետևյալ բովանդակությամբ.

«Ընդ որում նախահաշվային արժեք է համարվում շինարարական աշխատանքների տեսակների արժեքների խոշորացված ցուցանիշների վերաբերյալ պաշտոնապես հրապարակված տեղեկագրերով սահմանված դրույքաչափերին համապատասխան կատարված հաշվարկը։» բառերով։

**Հոդված 2.** Օրենսգրքի 154.1-ին հոդվածը լրացնել հետևյալ բովանդակությամբ 3-րդ մասով.

«3. Շինարարության թույլտվության հիման վրա կառուցվող (վերակառուցվող) օբյեկտն առանց պետական լիազոր մարմնում դրա նկատմամբ իրավունքների պետական գրանցման կամ ինքնակամ կառուցված օբյեկտը շահագործելն առաջացնում է վարչական պատասխանատվություն՝ սահմանված նվազագույն աշխատավարձի երկուհարյուրապատիկի չափով։

Սույն հոդվածի երրորդ մասով նախատեսված արարքը տուգանք նշանակելու որոշման կայացումից մեկ ամիս հետո կրկին կատարելը

- առաջացնում է տուգանքի նշանակում՝ սահմանված նվազագույն աշխատավարձի հինգհարյուրապատիկի չափով։

**Հոդված 3.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը։

ՀԻՄՆԱՎՈՐՈՒՄ
«ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԻ ՎԵՐԱԲԵՐՅԱԼ ՀԱՅԱՍՏԱՆԻ
ՀԱՆՐԱՊԵՏՈՒԹՅԱՆ ՕՐԵՆՍԳՐՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ»
ՕՐԵՆՔԻ ՆԱԽԱԳԾԻ ԸՆԴՈՒՆՄԱՆ ՎԵՐԱԲԵՐՅԱԼ

Ընթացիկ վիճակը և իրավական ակտի ընդունման անհրաժեշտությունը.

Վարչական իրավախախտումների վերաբերյալ Հայաստանի Հանրապետության օրենսգրքի 154.1-ին հոդվածի 1-ին և 2-րդ մասերում օգտագործվող «շինարարության նախահաշվային արժեք» եզրույթն աշխատանքային կիրառման գործընթացում առաջ է բերում խնդիրներ, ինչը կայանում է հետևյալում, որ գործնականում շատ հաճախ տվյալ վարչական իրավախախտումների հիմքով կայացված վարչական ակտերը վիճարկվում են դատական կարգով՝ հիմքում դնելով այն դատողությունը, որ վարչական մարմինը վարչական ակտը կայացնելիս պետք է հիմք ընդուներ և առաջնորդվեր ՀՀ քաղաքացիական օրենսգրքով սահմանված կապալի պայմանագրի ոլորտը կանոնակարգող իրավանորմերով, ինչն անթույլատրելի է, քանի որ կապալի պայմանագրի կնքումն իր էությամբ հանդիսանում է մասնավոր տիպի իրավահարաբերություն, և, որ ամենակարևորն է, նմանօրինակ պայմանագրում կողմերի կողմից կարող են նշվել ցանկացած արժեք, ինչը խոչընդոտ է հանդիսանում Վարչական իրավախախտումների վերաբերյալ Հայաստանի Հանրապետության օրենսգրքի 154.Իրդ հոդվածով նախատեսված վարչական իրավախախտումների կանխարգելման գործընթացին։

Հարկ է նշել, որ նման հստակ կանոնակարգման բացակայությունը հնարավորություն է տալիս նաև դատարաններին՝ համաձայնվել այդպիսի հիմնավորումների հետ, որի արդյունքում կրկին խաթարվում է նշված նորմի կանխարգելիչ գործառույթը։

Հատկանշական է նաև, որ օրենսդիրը նշված տույժի չափն ուղղակիորեն կապել է նախահաշվարկի դրամային արժեքի հետ, սակայն այդ արժեքի որոշումը չի կարող լինել կամայական, այն պետք է հաշվարկված լինի համապատասխան իրավակարգավորումներին համապատասխան, իսկ դրանց բացակայության պայմաններում՝ իրավահարաբերության ծագման պահին առկա շուկայական արժեքներով։

Վարչական իրավախախտումների վերաբերյալ Հայաստանի Հանրապետության օրենսգրքի 154.1-րդ հոդվածը տառացի կերպով սահմանում է «շինարարության նախահաշվային արժեք» հասկացությունն, այսինքն՝ պատասխանատվության միջոցը պետք է կիրառվի իրական նախահաշվային արժեքով, այլ ոչ թե կամայական արժեքով։

Աշխատանքային գործընթացում հաճախ պատահում են դեպքեր, երբ քաղաքաշինական բնագավառում իրականացվող գործունեության նկատմամբ հսկողություն իրականացնող վարչական մարմինների կողմից հայտնաբերվում ենհամապատասխան շինարարության թույլտվության հիման վրա կառուցվող օբյեկտների, առանց համապատասխան ավարտական ակտի Լւ շահագործման թույլտվության առկայության, ինչպես նաև ինքնակամ կառուցված օբյեկտների փաստացի շահագործման դեպքեր, որոնք էության մեջ խաթարում են քաղաքաշինեության բնագավառում առաջ եկող հասարակական հարաբերությունները։

Հատկանշական է, որ նման պայմաններում այդօրինակ օբյեկտների շահագործումը կարող է սպառնալ ինչպես բնակչության առողջությանը՝ պայմանավորված շինությունը պատշաճ և ամբողջական կառուցված չլինելու ռիսկերի հետ, այնպես էլ քաղաքաշինական բնագավառի վերահսկմանը, որն իրենից ենթադրում է հանրորեն վտանգավոր արարք։

Առկա են նաև դեպքեր, երբ օբյեկտի ավարտական ակտի կամ շահագործման թույլտվության առկայության պայմաններում առանց պետական լիազոր մարմնում դրա նկատմամբ իրավունքների պետական գրանցման այն շահագործվում է, որի արդյունքում անձինք խուսափում են գույքահարկի վճարումից։

Նման պայմաններում, հաշվի առնելով այդպիսի դեպքերի շարունակական աճն, անհրաժեշտ է սահմանել վարչական պատասխանատվություն նշված արարքի համար՝ որպես կանխարգելիչ միջոց։

**Նախագծի մշակման գործընթացում ներգրավված ինստիտուտները և անձինք.**

Նախագիծը մշակվել է Երևանի քաղաքապետարանի աշխատակազմի կողմից։

**Իրավական ակտի կիրառման դեպքում ակնկալվող արդյունքը.**

Նախագծի ընդունումն էապես կնպաստի շինարարության թույլտվության հիման վրա կառուցվող օբյեկտների՝ առանց համապատասխան ավարտական ակտի և շահագործման թույլտվության առկայության, և ինքնակամ կառուցված օբյեկտների փաստացի շահագործման դեպքեր կանխարգելմանը, իչպես նաև Վարչական իրավախախտումների վերաբերյալ Հայպստանի Հանրապետության օրենսգրքի 154.1-րդ հոդվածի 1-ին և 2-րդ մասերով նախատեսված վարչական իրավախախտումների բացահայտման կապակցությամբ ընդունված վարչական ակտերի ամրապնդմանը։

**Կառավարության որոշման ընդունման կապակցությամբ այլ նորմատիվ իրավական ակտերի ընդունման անհրաժեշտության մասին**

Նախագծի ընդունումն այլ իրավական ակտերում փոփոխություններ կատարելու անհրաժեշտություն չի առաջացնում։

**Կառավարության որոշման ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացման կամ նվազեցման մասին**

«Վարչական իրավախախտումների վերաբերյալ Հայաստանի Հանրապետության օրենսգրքում լրացումներ կատարելու մասին» օրենքի նախագծի ընդունման կապակցությամբ պետական կամ տեղական ինքնակառավարմանմարմինների բյուջեներում ծախսերի և եկամուտների ավելացում կամ նվազեցում չի նախատեսվում։

**Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021–2026թթ. ծրագիր, ոլորտային և/կամ այլ ռազմավարություններ».**

Կապը ռազմավարական փաստաթղթերի հետ բացակայում է։

<$■\*